ბასმალა
ბასმალა (არაბ. بَسْمَلَة; აგრეთვე ცნობილი ინციპიტით ბისმილა (არაბ. بِسْمِ ٱللَّٰهِ; „სახელითა ალლაჰისა“) — სახელწოდება მუსლიმანური ფრაზისა „სახელითა ალაჰისა, მოწყალისა, მწყალობლისა“ (არაბ. بِسْمِ ٱللَّٰهِ ٱلرَّحْمَٰنِ ٱلرَّحِيمِ; ბი-სმი-ლლაჰი-რ-აჰმანი-რ-რაჰიმ). ამ ფრაზით იწყება ყურანის ყველა სურა (თავი), გარდა მეცხრესი. ის ერთ-ერთი ყველაზე მნიშვნელოვანი ფრაზაა ისლამში და მას მუსლიმები იყენებენ ძირითადად „კარგი საქმეების“ დაწყებამდე (მაგალითად, ყოველდღიური ლოცვის დროს), ასევე ყოველდღიური მოქმედებების უმეტესობის დაწყებამდე.